**TELŠIŲ RAJONO SAVIVALDYBĖS ŠVIETIMO LYDERIŲ BENDRIJOS 2016 M. VEIKLOS ATASKAITA**

Vadovaudamasis 2014 m. rugsėjo 26 d Telšių rajono savivaldybės administracijos direktoriaus sprendimu Nr. A1-1820, patvirtinta Telšių rajono savivaldybės švietimo lyderių bendrijos (toliau – Bendrija) sudėtis. Bendriją sudaro 24 nariai, kuriuos delegavo Mokyklų lyderių grupės, Telšių rajono savivaldybės administracija, Telšių švietimo centras, Telšių rajono mokinių perlamentas, Lietuvos mokyklų vadovų asociacijos Telšių rajono skyrius, Telšių rajono savivaldybės taryba.

Bendrijos pagrindinis tikslas – inicijuoti lyderystės vystymąsi Telšių rajono savivaldybės švietimo įstaigose, burti švietimo bendruomenes ir socialinius partnerius sėkmingo vaiko ugdymui(si).

Bendrijos veiklą kiekvienais metais koordinuoja vis kita mokykla.

2016 m. kovo 16 d. Bendrijos susirinkime aptarta 2015 m. ataskaita. Bendrijos koordinavimą iš Telšių „Džiugo“ gimnazijos perėmė Telšių Vincento Borisevičiaus gimnazija.

2016 m. gegužės 19 d. Telšių Vincento Borisevičiaus gimnazijoje organizuotas švietimo forumas „Mokytojų lyderystė“. Forume dalyvavo Švietimo aprūpinimo centro, Nacionalinės mokyklų vertinimo agentūros, Utenos rajono savivaldybės administracijos švietimo, sporto ir jaunimo reikalų skyriaus atstovai. Forume kalbėta apie mokinių pasiekimus ir pažangą, faktorius, darančius įtaką mokinio mokymosi rezultatams, **pristatyti Biržų, Ignalinos, Kretingos, Prienų, Rokiškio, Šakių ir Vilniaus savivaldybių, kurios dalyvavo „Lyderių laiko 2“ projekte, sukurti modeliai. Plačiau analizuotas Šiaulių miesto savivaldybės modelis –** Socialinių kompetencijų ugdymo sistema.

2016 m. lapkričio 16 d. Vincento Borisevičiaus gimnazijoje vyko Bendrijos organizuota diskusija su rajono mokinių savivaldos atstovais. Mokiniai aktyviai kėlė probleminius klausimus, siūlė jų sprendimo būdus. Aptarta, kaip prie problemų sprendimų gali prisidėti mokiniai, mokytojai, mokyklų vadovai, Telšių švietimo lyderių bendrija bei Švietimo ir sporto skyrius.

2016 m. gruodžio mėn. sukurta Bendrijos veiklas reprezentuojanti internetinė svetainė <http://telsiulyderiai.weebly.com/>

2016 metais bendrija pradėjo bendradarbiavimą su LMS Telšių rajono mokinių parlamentu. Bendrijos pirmininkas tapo Lietuvos moksleivių sąjungos metinės programos „Emocija+“ ambasadoriumi.

Telšių rajono švietimo lyderių bendrijos pirmininkas Tomas Ubartas